તેઓએ જણાવ્યું છે કે ભારતના કોઇપણ રાજ્યમાં ન પીવાતો હોય એટલો દારૂ તો ગુજરાત પોલીસ જમા માં લઇ લે છે. એટલે કે ગુજરાતમાં પીવાના દારૂના પ્રમાણમાં દારૂ પ્રતિબંધ હટાવવામાં આવે તો ઘટાડો થશે. કયારેક કયારેક દારૂ મળતો હોવાના કારણે દારૂનું સેવન લોકો વધુ પ્રમાણમાં કરતા થયા છે. વિશ્વમાં દારૂની સૌથી વધુ તતડ ધરાવતા લોકો ગુજરાતમાં છે. કેમ કે ૯૦ રૂપિયાના બીયરની કિંમત ગુજરાતની જનતા ૨પ૦ રૂપિયા આપીને તેમજ દારૂની એક બોટલના ૩૦૦ની જગ્યાએ કાળાબજારીમાં ૯૦૦ રૂપિયા આપીને પણ પોતાની તલપ મીટાવે છે. ગાંધીજીના કારણે જ જો દારૂબંધી પર નાટકો થતા હોય તો દીવ, દમણની જેમ પોરબંદરને કેન્દ્રશાસિત પ્રદેશનો દરજ્જો આપી દેવો જોઇએ. અને પોરબંદરમાં દારૂબંધી કરી દેવી જોઇએ, જેથી અન્ય લોકોને નુકશાન સહન ના કરવું પડે. જનતા રેડ... નામ સારૃં લાગે છે. પણ આ સામાન્ય જનતા નથી કરી શકતી. અને આમ કરવાથી બુટલેગરને નુકસાન કરતા પોલસના હપ્તામાં વધારો થાય છે. તેમજ આ હપ્તાઓ વહીવટી તંત્ર સુધી પહોંચે છે, જે ખરેખર જનતાના ભલા માટે વપરાતા ટેકસના બદલે આ વહીવટદારોના ખિસ્સામાં જાય છે. ગુજરાત સરકાર દારૂબંધી શા માટે હટાવતી નથી ? અને દારૂબંધીથી ગુજરાતની જનતાને શું ફાયદો થાય છે ? એક સર્વે મુજબ ફકત સુરતમાં ચાલતા દારૂના અડ્ડાની સંખ્યા પ૦થી વધુ છે. જ્યારે દારૂનો ધંધો કરતા લોકો ૨૦૦૦ જેટલા છે. અને આ સર્વે મુજબ પુરા ગુજરાતમાં દારૂના અડ્ડાની સંખ્યા ૨પ,૦૦૦થી વધુ છે અને ૨ લાખ લોકો આ ધંધો કરે છે. ગુજરાતમાં ઘણીવાર મોટા મોટા લઠ્ઠાકાંડ થયા છે અને આ દરેક કાંડમાં મૃતકોને ૪-૪ લાખ જેટલું વળતર સરકાર દ્વારા આપવામાં આવે છે. જેમાં ખરેખર કાયદામાં આવી કોઇ જોગવાઇ ના હોવા છતાંય સરકાર દ્વારા હજારો લોકો દ્વારા ભરવામાં આવતા ટેકસના નાણા ખોટી રીતે વેડફવામાં આવે છે. તો કોર્ટના પ થી ૧૦ વર્ષ ધક્કા ખાઇ કેસ લડી નિર્દોષ જાહેર થનારને પણ સરકારે વળતર આપવું જોઇએ ?